2  نومبر – 11 نچی عقرب
2 نچی نوامبر 1914 نچی ییل قافقازیا حربی باشله تیلگن. 1 نچی دنیا حربی جریانیده روسیه نینگ عثمانلی توپراقلریگه هجوم اویوشتیریشی بیلن قافقازیا حربی باشلنگن. اوشبو حرب ایککی دولت آره سیده 5 ییل بوییچه دوام ایترکن، متفق دولت لرنینگ 1 نچی دنیا حربیده مغلوبیت گه اوچره ییشی بیلن عثمانلی دولتینی هم اوز ایچیگه آلگن متفق دولتلری بیلن روسیه آره سیده برست لیتوفسک تینچ لیک کیلیشوویگه قول قوییلگن و قافقاز حربی نهائی بولگن دیر.
2 نچی نوامبر 1917 نچی ییل بالفور اعلامیه سی نشر ایتیلگن. انگلستان باش وزیری لوید جورج باشقرووچیلیگیده فلسطین ده بیر موسوی دولتی نینگ قوریلیشی حادثه سینی اوز ایچیگه آلگن اوشبو اعلامیه نی 1918 نچی ییل امریکا قوشمه ایالتلری قاله ویرسه فرانسه بیلن ایتالیا هم حمایه قیلگن. 1 نچی دنیا حربی نینگ آرتیدن عثمانلی توپراقلری نینگ پارچه لنیشی بیلن بو دولت نینگ اورته شرق ده گی توپراقلرینی تقسیم قیلیب آلگن انگلستان و فرانسه نینگ بو تشبث لری اورته شرقده اسرائیل دولتی نینگ قوریلیش جریانینی باشلتگن بولر.
2 نچی نوامبر 1943 نچی ییل قاره چای ترکلری سورگون ایتیلگن. قاره چای ترکلری، روس پولیس تشکیلاتی تامانیدن بیر کیچه ایچیده اوز توپراقلریدن سورگون ایتیلیب، 63 مینگ کیشی واگونلر آرقه لی قزاقستان، قرغزستان و اوزبیکستان تامان یوباریلگن. بو سورگون نینگ آرتیدن 1 ییل کیین چچنیا، اینگوش و قیریم ترکلری قیزیل اردو تامانیدن سورگون ایتیلگن دیر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
